Ruta dels americanos - Rutes per Palafrugell, Calella, Llafranc, Tamariu i Llofriu i Ermedàs.
Un cercle de comerciants de la vila van noliejar les primeres naus catalanes cap a les colònies americanes a partir de 1765. Durant el XIX la presència d’emigrants de Palafrugell a Amèrica es va incrementar (cal destacar el filantrop Josep Torres Jonama) i es va focalitzar a la colònia de Cuba i a l’Argentina, i durant la Guerra de Cuba de 1898 diversos veïns van ser embarcats cap a una guerra no desitjada.
Els Bassa Rocas són una família empordanesa de fortes conviccions religioses i arrels catalanistes, que van trobar en la llunyana Amèrica els instruments per erigir-se en defensors de la llengua i la cultura catalanes a través dels mitjans de comunicació i de diferents entitats catalanes a l’Argentina. La casa pairal dels Bassa Rocas, a Llofriu, és el punt d’inici de la ruta dels Americanos, que transcorre per la vila i els nuclis de Llofriu, Calella i Llafranc, escenaris del record dels americanos que varen fer fortuna a Cuba, l’Argentina, Guatemala, Xile o els Estats Units, especialment a Nova York.
Per fer la ruta guiada cal adreçar-se a Captiva’t: www.sandrabisbe.cat